கன்னையா குமார் பீகாரின் தொழிலக நகரமான <MASK>யில் உள்ள ஆர்கேசி உயர்நிலைப் பள்ளியில் படித்தார். தனது பள்ளிக்காலத்திலேயே குமார் இடதுசாரி பண்பாட்டு குழுவான இந்திய மக்கள் நாடக சங்கத்தின் நாடகங்களிலும் செயற்பாடுகளிலும் பங்கேற்றார்.  2002இல் பள்ளிப்படிப்பை முடித்த பிறகு  கல்லூரிப் படிப்பிற்காக பட்னா சென்றார். அங்கு கல்லூரியில் படித்துக்கொண்டே மாணவர் அரசியலில் ஈடுபட்டார்.  மகதப் பல்கலைக்கழகத்திலிருந்து புவியியலில் பட்டம் பெற்றார். அனைத்திந்திய மாணவர் கூட்டமைப்பில் இணைந்த குமார் ஓராண்டுக்குப் பிறகு  பட்னாவில் நடந்த மாநாட்டுக்குப் பேராளராக தேர்ந்தெடுக்கப்பட்டார். தனது பட்டமேற்படிப்பை முடித்த குமார்  தில்லி சென்று ஜவகர்லால் நேரு பல்கலைக்கழகத்தில் சேர்ந்தார். அங்குள்ள பன்னாட்டு கல்விப் பள்ளியில்  தற்போது ஆபிரிக்க ஆய்வுகளில் முனைவர் பட்டத்திற்கு முயன்று வருகின்றார். செப்டம்பர் 2015இல் ஜ.நே.பல்கலையின் முதல் அனைத்திந்திய மாணவர் கூட்டமைப்பு சேர்ந்த மாணவர் சங்கத் தலைவராக  தேர்ந்தெடுக்கப்பட்டார்.
கன்னையா குமார்
காஷ்மீர் டேகரா பரவுனி பட்னா